
Disgrifiad swydd
Teitl: 		Arweinydd Tîm Ymchwiliadau – Busnes Craidd x 7
Yn adrodd i: Rheolwr Ymchwiliadau – Busnes Craidd 
Lleoliad:	1 x Sale
		1 x Birmingham
		1 x Caerdydd
		2 x Canary Wharf
		1 x Croydon
		1 x Wakefield
Gradd:	13
Cyflog: 	£47,493 (ynghyd â lwfans pwysoli Llundain o £5,130 os wedi lleoli yn Canary Wharf neu Croydon)
Cytundeb:	Parhaol
Pwrpas
Fel Arweinydd Tîm Ymchwiliadau – Busnes Craidd byddwch yn rhan o dîm Ymchwiliadau deinamig a chynhwysol sy'n gweithio i gyflawni a gosod cyfeiriad ymchwiliadau. 
Ochr yn ochr ag Arweinydd y Tîm Ymchwiliadau – Perfformiad ac Adnoddau, byddwch yn gyfrifol am sicrhau bod ymchwiliadau o ansawdd uchel, cadarn ac annibynnol yn cael eu cynnal ac am ddangos ein gwerthoedd ym mhob agwedd ar eich rôl.
Byddwch yn goruchwylio Prif Ymchwilwyr, gan sicrhau eu datblygiad personol a phroffesiynol hefyd, er mwyn cyflawni rhagoriaeth mewn ymchwiliadau a chyrraedd safonau ansawdd. Byddwch yn chwarae rhan allweddol mewn sicrhau ansawdd a byddwch yn gyfrifol am sicrhau ansawdd ymchwiliadau ac allbynnau ymchwiliadau. 
Byddwch yn chwarae rhan hanfodol wrth sicrhau datrysiadau amserol i ymchwiliadau a chynnal uniondeb ymchwiliadau. 

[bookmark: _Hlk45806070]Cyfleoedd Eraill
Mae potensial y bydd cyfleoedd eraill yn codi ar gyfer Arweinwyr Timau Ymchwiliadau – yr adran Perfformiad ac Adnoddau ym mhob lleoliad. Byddem yn gofyn i chi adolygu'r disgrifiad swydd ar gyfer y rôl hon yn ogystal, ac os hoffech gael eich ystyried ar gyfer y cyfle posib hwn hefyd, atebwch y cwestiwn didoli ychwanegol yn eich cais. Os nad ydych chi am gael eich ystyried ar gyfer y cyfleoedd posib hyn, gadewch y cwestiwn hwn yn wag.








Cyd-destun sefydliadol
[image: ]

Rydym yn gweithio yng nghyd-destun ein gwerthoedd cytunedig sy'n llywio'r ffordd rydym yn gwneud pethau yn IOPC. Bydd angen i Arweinydd y Tîm Ymchwiliadau – Busnes Craidd fod yn ymrwymedig i reoli yng nghyd-destun y gwerthoedd hyn.

Mae IOPC wedi ymrwymo i hyrwyddo cydraddoldeb a gwerthfawrogi amrywiaeth ym mhopeth rydym yn ei wneud. Ein gweledigaeth yw bod yn, a chael ein gweld fel arweinydd mewn cyflogaeth a gwasanaethau cynhwysol, gan ddangos yr ethos hwn ym mhopeth a wnawn.
· Gan fod IOPC yn gyflogwr sy'n Hyderus o ran Anabledd, mae wedi ymrwymo i gael gwared ar y rhwystrau i bobl anabl ffynnu yn y gweithle. 
· Mae ein Rhwydweithiau Staff yn gweithio'n gyson i wneud IOPC yn arweinwyr cyflogaeth cynhwysol, o'n Rhaglen Cynghreiriad i Ymgyrch Hotton, i Safonau'r Gymraeg a Pholisi Adnabod y Llinell, rydym o hyd yn chwilio am ffyrdd newydd o greu amgylchedd i bawb ddatblygu a ffynnu.

[bookmark: _Hlk33789511]Prif ddyletswyddau a chyfrifoldebau
Cyffredinol: 
· Sicrhau bod ymchwiliadau'n cael eu cyflawni'n gyson ac o ansawdd uchel yn erbyn safonau gofynnol a thargedau perfformiad ac yn unol â pholisi.  
· Cyfrannu fel aelod o'r tîm Ymchwiliadau ehangach at reoli a datblygu'r swyddogaeth Ymchwiliadau. 
· Ffurfio rhan o'r rota genedlaethol 24 awr ar-alwad a fydd yn cynnwys gweithio oriau anghymdeithasol er mwyn rheoli'r broses o ddosbarthu i leoliadau digwyddiadau er mwyn cyfarwyddo rheolaeth y lleoliad a sicrhau bod pob cam angenrheidiol yn cael ei gymryd i gadw ac adfer tystiolaeth.   
· Datblygu a gweithredu cydweithio effeithiol gyda phob cyfarwyddiaeth arall o fewn IOPC i wella perfformiad yn barhaus a gyrru newid diwylliannol.
· Bod yn gyfrifol am feithrin ymddygiadau tîm sy'n cyd-fynd â Gwerthoedd ac Ymddygiadau IOPC.   
· Cynnal arbenigedd proffesiynol a chadw i fyny â deddfwriaeth, polisi ac arfer da perthnasol er mwyn ymdrechu am ragoriaeth weithredol.






Trawsnewid:
· Cymryd rhan weithredol yn rhaglen Trawsnewid IOPC i sicrhau ein bod yn gwneud yr hyn y gall dim ond IOPC ei wneud ac yn cyflawni ymchwiliadau effeithiol, amserol ac o ansawdd uchel.
· Nodi ffyrdd o wella'r ffordd mae ymchwiliadau'n cael eu cwblhau a'u cyflawni.

Penodol i'r rôl:
Cyflawni:
· Darparu goruchwyliaeth strwythuredig a chyfarfodydd DRIVE i sicrhau bod Prif Ymchwilwyr yn hyderus, yn gymwys ac yn ymgysylltiedig.
· Cynnal goruchwyliaeth o achosion ac adolygiadau rheolaidd o ymchwiliadau i sicrhau eu bod yn symud ymlaen i ansawdd uchel ac yn unol â'r weithdrefn goruchwylio achosion. 
· Cyflawni swyddogaeth sicrwydd i sicrhau bod polisi a gweithdrefnau gweithredol yn cael eu dilyn a bod y safonau gofynnol yn cael eu bodloni.
· Sicrhau bod systemau megis CMS yn cael eu defnyddio'n effeithiol a sicrhau bod data angenrheidiol yn cael ei gofnodi'n gywir. 
· Gweithio'n agos gyda'r Prif Ymchwilwyr i gyfarwyddo ymchwiliadau'n rhagweithiol a deall y gofynion capasiti.
· Ymgymryd â gwaith goruchwylio mewn perthynas â heddluoedd dynodedig a grwpiau rhanddeiliaid fel y cytunwyd.
· Cyfrannu at feysydd polisi neu oruchwyliaeth a nodwyd fel y cytunwyd.
· Cefnogi Prif Ymchwilwyr gyda'u datblygiad, rheoli perfformiad a llesiant er mwyn creu gweithlu gwydn a all addasu i newidiadau a heriau.
· Cefnogi'r Rheolwr Ymchwiliadau – Busnes Craidd gyda recriwtio, cynllunio'r gweithlu, nodi bylchau mewn anghenion adnoddau a chefnogi gydag argymell strategaethau i lenwi unrhyw fylchau. 
· Cysylltu â rhanddeiliaid mewnol ac allanol yn ôl yr angen er mwyn cynnal hyder yn yr ymchwiliad. 
· Mynd i'r afael â risgiau'n rhagweithiol i sicrhau bod ymchwiliadau'n parhau i fod yn gredadwy ac yn dryloyw; gan gymryd camau i ddeall risg, ei lleihau a lliniaru, a'i uwchgyfeirio lle mae angen. 
· Cynnig cyngor, arweiniad a chyfarwyddyd lle'n briodol i heddluoedd, CThEF, ac UKBA mewn materion sy'n ymwneud â marwolaethau, anafiadau difrifol neu atgyfeiriadau eraill.
· Gweithio ar y cyd ag Arweinydd y Tîm Ymchwiliadau – Perfformiad ac Adnoddau i roi adborth ar berfformiad ymchwilwyr. 
· Dirprwyo ar ran y Rheolwr Ymchwiliadau – Busnes Craidd, lle’n briodol, i ddarparu arweinyddiaeth fewnol ac allanol ar draws yr holl faes gweithgareddau cyflawni gweithredol. 


Gwneud Penderfyniadau:
· Cynghori neu weithredu fel y penderfynydd mewn achosion dirprwyedig yn unol â'r fframwaith gwneud penderfyniadau. 

Cymhwysedd Diwylliannol, Cydraddoldeb, Amrywiaeth a Chynhwysiant:
· Hyrwyddo arferion cynhwysol ar draws y tîm ymchwiliadau.
· Sicrhau rheoli achosion yn deg a bod ymchwiliadau'n cael eu cynnal heb ragfarn na gwahaniaethu. 
Manyleb y person
[bookmark: _Hlk33789370]Profiad Hanfodol
· Ymchwilydd Achrededig Llawn (Unedau 1 - 4) neu brofiad ymchwiliol o natur gyfwerth. 
· Dealltwriaeth o system gwynion yr heddlu a'r fframwaith statudol y mae IOPC yn gweithredu o’i fewn  
· Dealltwriaeth o berthnasedd Deddf Hawliau Dynol 1998; rhwymedigaethau IOPC o dan Ddeddf Cydraddoldeb 2010, gan gynnwys Dyletswydd Cydraddoldeb y Sector Cyhoeddus, a deddfwriaeth perthnasol arall i waith IOPC  
· Cymryd rhan mewn hyrwyddo diwylliant sy'n gwerthfawrogi amrywiaeth o ran profiadau a chefndiroedd ac yn ymgorffori ymddygiadau tîm effeithiol.  Profiad o flaenoriaethu a rheoli tasgau ac adnoddau yn effeithiol er mwyn cyflawni canlyniadau o safon o fewn amserlenni heriol.  
· Profiad o gynnal prosesau goruchwylio achosion, sicrhau ansawdd a gwella perfformiad effeithiol.  
· Profiad o gefnogi staff, sy'n gweithio mewn amgylchedd lle mae craffu sylweddol, heriau a deunydd a allai fod yn emosiynol, a meithrin gwydnwch a hyblygrwydd.
· Trwydded yrru sy’n ddilys yng Nghymru a Lloegr. 

Dymunol:
· Profiad o weithio mewn strwythur rheoli matrics.
Arweinydd tîm profiadol gyda hanes o adeiladu timau gweithredol sy’n perfformio’n uchel mewn amgylchedd cymhleth.

Sgiliau a Galluoedd
· Y gallu i addasu ac addasu'r ddarpariaeth yn seiliedig ar ddatblygiadau neu heriau annisgwyl mewn ymchwiliadau. 
· Y gallu i nodi gwelliannau i brosesau ac anghenion hyfforddi i wella canlyniadau ymchwiliol. 
· Y gallu i gyfleu gwybodaeth yn effeithiol a negodi a dylanwadu ar eraill.  
· Tystiolaeth o sgiliau dadansoddi ac ysgrifennu adroddiadau rhagorol; y gallu i gyrraedd a dogfennu penderfyniadau clir, rhesymegol, seiliedig ar dystiolaeth ac annibynnol yn seiliedig ar ddadansoddiad o’r wybodaeth bresennol a gwybodaeth sy'n dod i'r amlwg.
· Sgiliau llafar, ysgrifenedig a chyflwyno datblygedig iawn.
· Y gallu i wneud penderfyniadau gwybodus o dan bwysau. 
· Sgiliau rheoli adnoddau gan gynnwys deall sut i ddyrannu adnoddau'n effeithlon.
· Medrus yn rhoi adborth strwythuredig, hyfforddiant a mentora.


Dymunol:
· Dealltwriaeth o Blismona yn y DU.

Amodau gweithio
Mae'r IOPC yn gweithredu polisi gweithio hybrid sy'n ei wneud yn ofynnol i bob aelod o staff dreulio, ar gyfartaledd, 40% o'u horiau cytundebol yn eu swyddfa ddynodedig (neu swyddfa arall lle mae anghenion busnes yn berthnasol). Gall mynychu’r swyddfa gynnwys hyfforddiant wyneb yn wyneb, cyfarfodydd rhanddeiliaid a theuluoedd, digwyddiadau, ac unrhyw waith na ellir ei wneud o bell.


Addasiadau rhesymol 
[bookmark: _Hlk99540515]Mae IOPC yn weithle amrywiol a chynhwysol ac rydym am eich helpu i ddangos eich potensial llawn pa bynnag fath o asesiad a ddefnyddir. Rydym yn agored i roi'r offer sydd eu hangen arnoch i lwyddo, o amser ychwanegol i newidiadau fformatio, i enwi dim ond rhai. Os oes angen unrhyw addasiadau rhesymol arnoch i'n proses recriwtio, anfonwch e-bost at recruitment@policeconduct.gov.uk 



Rhestr wirio paratoi
	
☐	Adolygwch y disgrifiad swydd llawn 
☐	Adolygwch yr ymddygiadau a'r disgrifiadau ar gyfer pob ymddygiad
☐	Adolygwch y Geiriadur Cryfderau 
☐ 	Adolygwch werthoedd IOPC
☐	Ystyriwch eich Cryfderau (os yn berthnasol)
☐	Ystyriwch ddrafftio atebion enghreifftiol sy'n cwmpasu'r elfennau penodol
☐	Paratowch rai cwestiynau i'w gofyn i'r cyfwelwyr

Gorchwyl
Ein gorchwyl yw gwella plismona
trwy arolygiaeth annibynnol o
gwynion yr heddlu, dwyn yr
heddlu i gyfrif, a sicrhau bod
dysgu yn effeithio ar newid.

Gweledigaeth
Ein gweledigaeth yw bod pawb
yn gallu bod & fydd a hyder yn
yr heddlu.

Amcanion

Ymwybyddiaeth a hyder

Atebolrwydd

Arwain gwelliannau

Perfformiad

Yr hyn rydymyn
gobeithio’i gyflawni

Bod pobl yn gwybod am y
system gwynion a'u bod yn
hyderus wrth ei ddefnyddio.

Bod y system gwynion yn
darparu canlyniadau teg sy'n
seiliedig ar dystiolaeth sy'n dwyn
yr heddlu i gyfrif.

Mae ein tystiolaeth a'n dylanwad
yn gwella plismona.

Rydym yn sefydiiad sy'n cyflawni
perfformiad uchel.

Dod o hyd i'r gwirionedd

Rydym yn teimlo'n freintiedig i fod yn geidwaid system gwyno'r heddlu. Rydym yn
gwerthfawrogi ymddiriedaeth y cyhoedd a'r heddlu ac yn ymrwymo i fod yn gyfiawn ac
yn deg wrth ddatgelu’r gwirionedd. Rydym yn cydnabod bod canlyniad cyfiawn yn
dibynnu ar fod yn ddiduedd ac yn dryloyw wrth gyrraedd y gwirionedd am yr hyn a
ddigwyddodd.

Cynhwysol

Mae gennym ddiwylliant cynhwysol. Rydym yn deg ac yn ddiduedd wrth i ni drin pob
unigolyn. Rydym yn gweithio ar draws ffiniau, yn fewnol yn ogystal ag yn allanol, yn
cydweithio ac yn adeiladu perthnasoedd cryf.

Grymuso pobl

Rydym yn credu y dylai pawb fod yn arweinydd ac a rhan mewn llunio cyfeiriad y
sefydliad. Rydym yn darparu amgylchedd cefnogol a heriol lle gall pobl fiynnu a
chyrraedd eu potensial. Rydym yn ymddiried yn ein pobl i wneud y pethau iawn.
Rydym yn annog cymryd risgiau a fesurwyd a gwneud penderfyniadau yn seiliedig ar
dystiolaeth. Pan wneir camgymeriadau gwirioneddol, byddwn yn cynorthwyo pobl ac yn
nodi cyfleoedd ar gyfer dysgu a gwella. Rydym yn sicrhau y gall pobl gyflwyno cwynion
heb brofi triniaeth annheg.

Bod yn ddygn

Mae ein gwaith yn gofyn i ni fod yn eofn, yn wydn ac wedi ymrwymo i wneud
gwahaniaeth i'r cyhoedd. Rydym yn ystyried ein dyletswyddau fel gweision cyhoeddus
o ddifrif ac adlewyrchir ein hymrwymiad yn ein gwaith. Rydym yn cwrdd & heriau &
dyfalbarhad i gyflawni nodau unigol a sefydliadol.

Gwneud gwahaniaeth

Diffinnir gwerth ein gwaith nid yn unig yn 6l maint, ond yn 6l yr effaith sydd gan ein
gwaith ar blismona a hyder y cyhoedd. Rydym yn diffinio ansawdd yn 6l pa mor dda
mae ein gwaith yn bodloni anghenion ein defnyddwyr gwasanaeth. Rydym yn
canolbwyntio ein hymdrechion ar feysydd sy'n gwneud gwahaniaeth i'n cymunedau.

